పెద్దాడ మూర్తి

పెద్దాడ మూర్తి ఒక తెలుగు సినీ గేయ రచయిత.

 జీవితం 
మూర్తి ఆయన స్వస్థలం భీమునిపట్నం. తండ్రి పెద్దాడ వీరభద్ర రావు. ఈయనకు ప్రముఖ కథా రచయిత కాళీపట్నం రామారావుతో పరిచయం ఉంది. అలా ఇంట్లో సాహితీ వాతావరణం ఉండేది. చిన్నప్పటి నుంచి వేటూరి పాటలంటే అభిమానించే వాడు. తాను కూడా గేయ రచయితను కావాలనుకున్నాడు. ముందుగా సినీ పాత్రికేయుడిగా పనిచేశాడు. విశాఖపట్నంలో పతంజలి అనే పత్రికలో పనిచేశాడు. దర్శకుడు కృష్ణవంశీతో అప్పటి నుంచీ ఆయనకు పరిచయం ఉంది. తర్వాత హైదరాబాదుకు వచ్చి కొన్ని సినీ పత్రికల్లో పాత్రికేయుడిగా పనిచేశాడు. తమ్మారెడ్డి భరద్వాజ ఈయనకు మొదటిసారిగా కూతురు అనే సినిమాలో అవకాశం ఇచ్చాడు.

‘స్టాలిన్‌’, ‘ఇడియట్‌’, ‘అమ్మ నాన్న ఓ తమిళమ్మాయి’, ‘చందమామ’ తదితర చిత్రాల్లో పెద్దాడ మూర్తి రాసిన పాటలు విశేష ఆదరణ పొందాయి. ధారావాహికల కోసం కూడా కొన్ని పాటలు రాశారు. చివరిగా ఆయన ‘నాగలి’ అనే సినిమాకి మాటలు, పాటల రచయితగా పనిచేశారు. ఇడియట్, అమ్మ నాన్న ఓ తమిళ అమ్మాయి సినిమాలతో మంచి పేరు వచ్చింది.

 సినిమాలు 
 దాదాగిరి
 ఇడియట్
 అమ్మ నాన్న ఓ తమిళ అమ్మాయి
 చందమామ
 స్టాలిన్‌
 మధుమాసం
 పౌరుడు
 కౌసల్యా సుప్రజా రామ
మరణం
పెద్దాడ మూర్తి అనారోగ్యంతో బాధపడుతూ 2023 జనవరి 3న మరణించాడు.

 మూలాలు 

బయటి లింకులు


వర్గం:తెలుగు సినిమా పాటల రచయితలు